Simon Zelotes
Simon Zelotes Res apud Vicidata repertae: Nativitas: 1. saeculum; Cana Galilaeae Obitus: 107; Pella, Jordan Familia Genitores: ; Mary of Clopas Memoria Sanctus (feriae die 10 Maii, 28 Octobris) Simon Zelotes vel Chananaeus (Graece Σίμων ὁ Ζηλωτής vel ὁ Καναναῖος) fuit unus ex duodecim apostolis Iesu, ita appellatus, ut a Simone Petro distingueretur. Cognomen Chananaeus deducitur ab Aramaico קַנְאָן (qan’ān), quod sicut Graecum ζηλωτής (zelotes) aemulatorem vel sectatorem ardentem significat. Significatio huius cognominis non certa est. Simon aut fuit zelotes sensu lato, hoc est studiosus Iesu discipulus, aut pertinuit ad sectam Zelotarum, qui postea ferociter contra imperium Romanum pugnaverunt. Aliae cognominis interpretationes, videlicet "ex Cana" vel "ex Chanaan", nunc ab eruditis reiiciuntur.